આ ઘટના બાદ બપોરે ગુજરાત કોંગ્રેસના મહામંત્રી જસવંતસિંહ ભટ્ટી, ધારાસભ્ય ઈન્દ્રનીલ રાજ્યગુરુ, અતુલ રાજાણી અને જયંતિભાઈ કાલરિયા વગેરે સહિતના આગેવાનો પોલીસ કમિશનર પાસે ધસી ગયા હતા અને એવી રોષભેર રજૂઆત કરી હતી જો રાજકોટમાં પોલીસ વિજય રૃપાણીનું માનવાનું બંધ નહીં કરે તો ગુંડાગીરી વધુ ભયાનક રૃપ લેશે. એવો આક્ષેપ પણ કરાયો હતો કે આ ઘટનામાં ભાજપને ક્લીન ચીટ મળે તે માટે કોંગ્રેસના કાર્યકરને પણ બળજબરીથી નિવેદન લખાવવા લઈ જવાયો છે. કોંગ્રેસે એવી ચિમકી પો.કમિ.સમક્ષ ઉચ્ચારી હતી કે જો પોલીસ આ ઘટનામાં નિષ્પક્ષ અને કડક પગલા નહીં લે તો આ ચૂંટણીનો બહિષ્કાર કરીને રૃપાણીના ઘરે ઉપવાસ પર ઉતરી જશું. જે અન્વયે પોલીસ કમિશનરે મોહન ઝાએ સંપૂર્ણપણે નિષ્પક્ષ કામગીરી કરવા અને તોફાની તત્વો સામે કડક પગલા લેવા ખાતરી આપી હતી. તેમણે આ અંગે એસ.ઓ.જી. ક્રાઇમ બ્રાંચ વગેરેને તપાસ માટે આદેશ આપ્યા હતા અને કોઇપણ પક્ષની લેશમાત્ર ફેવર ન થાય તે જોવા આદેશ આપ્યો છે.